Input: ध्रुवायै त्वा दिशे विष्णवेऽधिपतये कल्माषग्रीवाय रक्षित्र ओषधीभ्य इषुमतीभ्यः। एतं परि दद्मस्तं नो गोपायतास्माकमैतोः। दिष्टं नो अत्र जरसे नि नेषज्जरा मृत्यवे परि णो ददात्वथ पक्वेन सह सं भवेम ॥

Padapatha: ध्रुवायै।त्वा।दिशे।विष्णवे।अधिऽपतये।कल्माषऽग्रीवाय।रक्षित्रे।ओषधीभ्यः।इषुऽमतीभ्यः।एतम्।परि।दद्मः।तम्।नः।गोपायत।आ।अस्माकम्।आऽएतोः।दिष्टम्।नः।अत्र।जरसे।नि।नेषत्।जरा।मृत्यवे।परि।नः।ददातु।अथ।पक्वेन।सह।सम्।भवेम